**Cigány Nemzetiségi Önkormányzat Mór Képviselő-testületének**

**17/2023. (VI.21.) határozata**

**a 2022. évi költségvetés végrehajtásáról**

A Cigány Nemzetiségi Önkormányzat Mór az államháztartásról szóló 2011. évi. CXCV. törvény 26. § (1) bekezdésében és a Nemzetiségek jogairól szóló 2011. évi CLXXIX. törvény 114. § (1) bekezdésében kapott felhatalmazás alapján a 2022. évi költségvetése végrehajtásáról az alábbi határozatot hozza.

1. A határozat hatálya

A határozat hatálya a Cigány Nemzetiségi Önkormányzat Mór képviselő-testületére terjed ki.

2. A költségvetés bevételei és kiadásai

2.1. A Cigány Nemzetiségi Önkormányzat Mór képviselő-testülete a 2022. december 31-i állapotnak megfelelően a 2022. évi költségvetésének módosított elirányzatát és teljesítési főösszegét

* + - * 1. 1.843 eFt Módosított bevétellel
        2. 1.850 eFt Teljesített bevétellel
        3. 1.843 eFt Módosított kiadással
        4. 1.249 eFt Teljesített kiadással
        5. 110 eFt Módosított költségvetési maradvánnyal

állapítja meg.

2.2. A Cigány Nemzetiségi Önkormányzat Mór 2.1. pontban megállapított költségvetési bevételeit és költségvetési kiadásait előirányzat-csoportok, azon belül kiemelt előirányzatok szerinti bontásban, továbbá a finanszírozási célú műveletek bevételeit és kiadásait, valamint mindezek 2022. évi végrehajtását az 1. melléklet szerint hagyta jóvá a képviselő-testület.

2.3. A képviselő-testület a Cigány Nemzetiségi Önkormányzat Mór által közfoglalkoztatási jogviszonyban foglalkoztatottak létszám előirányzatát és az önkormányzat 2022. évben engedélyezett létszámát összesen a 2. melléklet szerint állapítja meg.

2.4. A Cigány Nemzetiségi Önkormányzat Mór adósságot keletkeztető ügyletekből és kezességvállalásokból fennálló kötelezettségeit a 3. melléklet részletezi.

2.5. A Cigány Nemzetiségi Önkormányzat Mór saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 4. melléklet tartalmazza.

2.6. A képviselő-testület a Cigány Nemzetiségi Önkormányzat Mór általános tartalékát és céltartalékát az 5. melléklet szerint állapítja meg.

2.7. A Cigány Nemzetiségi Önkormányzat Mór 2022. évi felhalmozási költségvetését és annak finanszírozását kiemelt előirányzatok, azon belül kormányzati funkciók szerinti feladat bontásban, elkülönítetten az európai uniós forrásból finanszírozott támogatással megvalósuló programok, projektek kiadásait, valamint az önkormányzat ilyen projekthez történő hozzájárulását a 6. melléklet részletezi.

2.8. A Cigány Nemzetiségi Önkormányzat Mór 2022. évi maradványkimutatását a 7. melléklet szerint állapítja meg a képviselő-testület.

2.9. A Cigány Nemzetiségi Önkormányzat Mór 2022. évi mérlegét, eredménykimutatását a 8-9. melléklet részletezi.

2.10. A Cigány Nemzetiségi Önkormányzat Mór vagyonkimutatását a 10. melléklet szerint hagyja jóvá a képviselő-testület.

Mór, 2023. június 21.

Lakatos Márk

elnök